ΚΟΙΝΗ ΘΕΣΗ (ΕΚ) αριθ. 37/94 η οποία καθορίστηκε από το Συμβούλιο στις 27 Ιουνίου 1994 για τη θέσπιση του κανονισμού (ΕΚ) αριθ. . . ./94 του Συμβουλίου σχετικά με τις ουσίες που καταστρέφουν τη στιβάδα του όζοντος (94/C 301/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189Γ της συνθήκης (3),

Εκτιμώντας:

ότι έχει διαπιστωθεί ότι οι συνεχιζόμενες εκπομπές ουσιών που καταστρέφουν το όζον στα σημερινά επίπεδα προκαλούν σημαντικές βλάβες στη στιβάδα του όζοντος 7

ότι ο κανονισμός (ΕΟΚ) αριθ. 594/91 του Συμβουλίου της 4ης Μαρτίου 1991 σχετικά με τις ουσίες που καταστρέφουν τη στιβάδα του όζοντος (4) έχει τροποποιηθεί με τον κανονισμό (ΕΟΚ) αριθ. 3952/92 (5) 7 ότι, με την ευκαιρία της παρούσας τροποποίησης, είναι σκόπιμη, για λόγους σαφήνειας, η επαναδιατύπωσή του 7

ότι, ενόψει των αρμοδιοτήτων της Κοινότητας για το περιβάλλον και το εμπόριο, όλα τα κράτη μέλη και η Κοινότητα έχουν καταστεί μέρη της σύμβασης της Βιέννης για την προστασία της στιβάδας του όζοντος και του πρωτοκόλλου του Μοντρεάλ για τις ουσίες που καταστρέφουν τη στιβάδα του όζοντος, όπως τροποποιήθηκε από τα μέρη του πρωτοκόλλου κατά τη δεύτερη συνεδρίασή τους στο Λονδίνο 7

ότι, υπό το πρίσμα των πρόσφατων επιστημονικών δεδομένων, τα μέρη του πρωτοκόλλου του Μοντρεάλ ενέκριναν, κατά την τέταρτη συνεδρίασή τους στη Κοπεγχάγη, όπου η Κοινότητα και τα κράτη μέλη διαδραμάτισαν ηγετικό ρόλο, τη δεύτερη τροποποίηση του πρωτοκόλλου η οποία περιλαμβάνει πρόσθετα μέτρα για την προστασία της στιβάδας του όζοντος 7

ότι είναι αναγκαίο να αναληφθεί δράση σε κοινοτικό επίπεδο ώστε να τηρηθούν οι υποχρεώσεις που απορρέουν για την Κοινότητα από τη σύμβαση και τη δεύτερη τροποποίηση του πρωτοκόλλου, ιδίως όσον αφορά τον έλεγχο της παραγωγής και της προσφοράς μεθυλοβρωμιδίου και υδροβρωμοφθορανθράκων καθώς και της προσφοράς και της χρήσεως υδροχλωροφθορανθράκων στην Κοινότητα 7

ότι, υπό το πρίσμα ιδίως των επιστημονικών δεδομένων, είναι σκόπιμο, σε ορισμένες περιπτώσεις, να θεσπιστούν μέτρα ελέγχου αυστηρότερα από αυτό που προβλέπονται στη δεύτερη τροποποίηση του πρωτοκόλλου 7

ότι είναι επιθυμητή η περιοδική επανεξέταση των επιτρεπόμενων χρήσεων ουσιών που καταστρέφουν το όζον μέσω της διαδικασίας της επιτροπής 7

ότι είναι αναγκαίο να παρακολουθούνται οι εξελίξεις στην αγορά των ουσιών που καταστρέφουν το όζον, ιδίως όσον αφορά την εξασφάλιση επαρκούς προσφοράς για τις βασικές χρήσεις, καθώς και η πρόοδος της ανάπτυξης κατάλληλων υποκαταστάτων, αλλά και να διατηρηθούν στο ελάχιστο δυνατό επίπεδο οι εισαγωγές αχρησιμοποίητων, ανακτηθεισών ή ποιοτικών αποκατασταθεισών, ουσιών που καταστρέφουν το όζον προς ελεύθερη κυκλοφορία στην Ευρωπαϊκή Κοινότητα 7

ότι είναι σκόπιμο να λαμβάνεται κάθε πρακτικώς δυνατό προληπτικό μέτρο για να αποφεύγονται οι διαρροές ουσιών που καταστρέφουν το όζον και να προωθείται η ανάκτηση των ουσιών αυτών μετά τη χρήση για την ανακύκλωση ή την ασφαλή εξουδετέρωσή τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ I ΕΙΣΑΓΩΓΙΚΕΣ ΔΙΑΤΑΞΕΙΣ

Άρθρο 1

Πεδίο εφαρμογής

Ο παρών κανονισμός εφαρμόζεται στην παραγωγή, την εισαγωγή, την εξαγωγή, την προσφορά, τη χρήση ή/και την ανάκτηση χλωροφθορανθράκων, άλλων πλήρως αλογονωμένων χλωροφθορανθράκων, halons, του τετραχλωράνθρακα, του 1,1,1-τριχλωροαιθανίου, του βρωμιούχου μεθυλίου, υδροβρωμοφθορανθράκων και υδροχλωροφθορανθράκων. Ο παρών κανονισμός εφαρμόζεται επίσης στην ανακοίνωση στοιχείων σχετικά με τις ουσίες αυτές.

Άρθρο 2

Ορισμοί

Για τους σκοπούς του παρόντος κανονισμού, νοούνται ως:

- «Πρωτόκολλο»: το πρωτόκολλο του Μοντρεάλ για τις ουσίες που καταστρέφουν τη στιβάδα του όζοντος, υπό την αρχική του μορφή του 1987, όπως αναπροσαρμόστηκε το 1990 και το 1992, την τροποποιημένη του μορφή του 1990, όπως αναπροσαρμόστηκε το 1992, ή την τροποποιημένη του μορφή του 1992,

- «Μέρος»: κάθε συμβαλλόμενο μέρος του πρωτοκόλλου,

- «Κράτος μη μέρος του πρωτοκόλλου»: όσον αφορά μια συγκεκριμένη ελεγχόμενη ουσία, κράτος ή οργανισμός περιφερειακής οικονομικής ολοκλήρωσης που δεν συμφώνησε να δεσμεύεται από τα μέτρα ελέγχου που ισχύουν για την ουσία αυτή,

- «Ελεγχόμενες ουσίες»: οι χλωροφθοράνθρακες, άλλοι πλήρως αλογονωμένοι χλωροφθοράνθρακες, halons, ο τετραχλωράνθρακας, το 1,1,1-τριχλωροαιθάνιο, το βρωμιούχο μεθύλιο, υδροβρωμοφθοράνθρακες και υδροχλωροφθοράνθρακες, είτε αυτούσιες είτε σε μείγματα. Ο ορισμός αυτός δεν καλύπτει τις ελεγχόμενες ουσίες που περιέχονται σε μεταποιημένο προϊόν εκτός από περιέκτη που χρησιμοποιείται για τη μεταφορά ή την αποθήκευση των ουσιών αυτών, ούτε τις ασήμαντες ποσότητες ελεγχομένων ουσιών, που παράγονται ακουσίως ή τυχαίως κατά τη μεταποίηση πρώτης ύλης που παραμένει χημικά αναλλοίωτη ή κατά τη χρήση της ως αντιδραστηρίου το οποίο εμπεριέχεται στις χημικές ουσίες υπό μορφή ιχνοπροσμείξεων ή το οποίο εκλύεται κατά την παραγωγή ή το χειρισμό προϊόντος,

- «Χλωροφθοράνθρακες»: οι ελεγχόμενες ουσίες που περιλαμβάνονται στην ομάδα I του παραρτήματος I, καθώς και τα ισομερή τους,

- «Άλλοι πλήρως αλογονωμένοι χλωροφθοράνθρακες»: οι ελεγχόμενες ουσίες που περιλαμβάνονται στην ομάδα II του παραρτήματος I, καθώς και τα ισομερή τους,

- «Halons»: οι ελεγχόμενες ουσίες που περιλαμβάνονται στην ομάδα III του παραρτήματος I, καθώς και τα ισομερή τους,

- «Τετραχλωράνθρακας»: η ελεγχόμενη ουσία που περιλαμβάνεται στην ομάδα IV του παραρτήματος I,

- «1,1,1-τριχλωροαιθάνιο»: η ελεγχόμενη ουσία που περιλαμβάνεται στην ομάδα V του παραρτήματος I,

- «Βρωμιούχο μεθύλιο»: η ελεγχόμενη ουσία που περιλαμβάνεται στην ομάδα VI του παραρτήματος I,

- «Υδροβρωμοφθοράνθρακες»: οι ελεγχόμενες ουσίες που περιλαμβάνονται στην ομάδα VII του παραρτήματος I, καθώς και τα ισομερή τους,

- «Υδροχλωροφθοράνθρακες»: οι ελεγχόμενες ουσίες που περιλαμβάνονται στην ομάδα VII του παραρτήματος I, καθώς και τα ισομερή τους,

- «Παραγωγός»: κάθε φυσικό ή νομικό πρόσωπο που παρασκευάζει ελεγχόμενες ουσίες εντός της Κοινότητας,

- «Παραγωγή»: η ποσότητα των παραγόμενων ελεγχόμενων ουσιών, μείον την ποσότητα που καταστρέφεται με τεχνικές εγκεκριμένες από τα μέρη και μείον την ποσότητα που χρησιμοποιείται εξ ολοκλήρου ως πρώτη ύλη για την παραγωγή άλλων χημικών ουσιών. Ποσότητα που ανακτάται και αποκαθίσταται ποιοτικώς δεν θεωρείται ως «παραγωγή»,

- «Επιχείρηση»: κάθε φυσικό ή νομικό πρόσωπο το οποίο παράγει, ανακυκλώνει προκειμένου να διαθέσει στην αγορά ή χρησιμοποιεί ελεγχόμενες ουσίες για βιομηχανικούς ή εμπορικούς σκοπούς εντός της Κοινότητας ή το οποίο διαθέτει σε ελεύθερη κυκλοφορία στην Κοινότητα τέτοιες εισαγόμενες ουσίες ή εξάγει τις ουσίες αυτές από την Κοινότητα για βιομηχανικούς ή εμπορικούς σκοπούς,

- «Δυναμικό καταστροφής του όζοντος»: οι αριθμοί στην τελευταία στήλη του παραρτήματος I που αντιπροσωπεύουν τις δυνητικές επιπτώσεις μιας ελεγχόμενης ουσίας στη στιβάδα του όζοντος,

- «Υπολογιζόμενο επίπεδο»: το μέγεθος που προκύπτει πολλαπλασιάζοντας την ποσότητα κάθε ελεγχόμενης ουσίας επί το δυναμικό καταστροφής του όζοντος της ουσίας αυτής, όπως ορίζεται στο παράρτημα I, και προσθέτοντας, για κάθε ομάδα ελεγχομένων ουσιών του παραρτήματος I χωριστά, τους αριθμούς που προκύπτουν,

- «Εξορθολογισμός της βιομηχανικής παραγωγής»: η μεταφορά, μεταξύ μερών ή στο εσωτερικό κράτους μέλους, όλου ή μέρους του υπολογιζόμενου επιπέδου παραγωγής ενός παραγωγού προς άλλον, με σκοπό την επίτευξη οικονομικής αποτελεσματικότητας ή την αντιμετώπιση αναμενόμενων ανεπαρκειών στην προσφορά λόγω της παύσης λειτουργίας βιομηχανικών μονάδων,

- «Ανάκτηση»: η συλλογή και αποθήκευση ελεγχόμενων ουσιών από π.χ. μηχανήματα, εξοπλισμό και περιέκτες κατά τη συντήρηση ή πριν από τη διάθεσή τους,

- «Ανακύκλωση»: η επαναχρησιμοποίηση, μετά την ανάκτησή της, μιας ελεγχόμενης ουσίας μετά τη διαδικασία βασικού καθαρισμού όπως είναι η διήθηση και η ξήρανση. Για τα ψυκτικά μέσα, η ανακύκλωση κανονικά συνεπάγεται επαναδιοχέτευση στον εξοπλισμό 7 συχνά συντελείται επί τόπου,

- «Ποιοτική αποκατάσταση»: η επανεπεξεργασία και αναβάθμιση, μετά την ανάκτησή της, μιας ελεγχόμενης ουσίας μέσω μηχανισμού όπως είναι η διήθηση, η ξήρανση, η απόσταξη και η χημική επεξεργασία, με σκοπό να αποκατασταθούν οι ιδιότητές της σε ένα συγκεκριμένο επίπεδο. Συχνά συνεπάγεται επεξεργασία όχι επί τόπου αλλά σε κεντρικές εγκαταστάσεις.

ΚΕΦΑΛΑΙΟ II ΧΡΟΝΟΔΙΑΓΡΑΜΜΑ ΓΙΑ ΤΗ ΣΤΑΔΙΑΚΗ ΚΑΤΑΡΓΗΣΗ

Άρθρο 3

Έλεγχος της παραγωγής ελεγχομένων ουσιών

1. Με την επιφύλαξη των παραγράων 8 έως 12, κάθε παραγωγός μεριμνά ώστε:

- κατά την περίοδο από 1ης Ιανουαρίου μέχρι 31 Δεκεμβρίου 1994, το υπολογιζόμενο επίπεδο της παραγωγής του σε χλωροφθοράνθρακες να μην υπερβαίνει το 15 % του υπολογιζόμενου επιπέδου της παραγωγής του σε χλωροφθοράνθρακες το 1986,

- να μην παράγει χλωροφθοράνθρακες μετά τις 31 Δεκεμβρίου 1994.

Ωστόσο, με την επιφύλαξη των παραγράφων 8 έως 12, κάθε παραγωγός σε κράτος μέλος στο οποίο το υπολογιζόμενο επίπεδο παραγωγής χλωροφθορανθράκων ήταν χαμηλότερο από 15 000 τόνους το 1986 μεριμνά ώστε:

- κατά την περίοδο από 1ης Ιανουαρίου μέχρι 31 Δεκεμβρίου 1994, και κατά το επόμενο δωδεκάμηνο, το υπολογιζόμενο επίπεδο της παραγωγής του σε χλώροφθοράνθρακες να μην υπερβαίνει το 15 % του υπλογιζόμενου επιπέδου της παραγωγής του το 1986,

- να μην παράγει χλωροφθοράνθρακες μετά τις 31 Δεκεμβρίου 1995.

Βάσει των προσδιοριζομένων από τα κράτη μέλη, η Επιτροπή, σύμφωνα με τη διαδικασία του άρθρου 16, εφαρμόζει τα κριτήρια της απόφασης IV/25 των μερών του πρωτοκόλλου του Μοντρεάλ, για να καθορίζει ετησίως τις τυχόν βασικές χρήσεις για τις οποίες η παραγωγή και η εισαγωγή χλωροφθορανθράκων μπορεί να επιτρέπονται στην Κοινότητα μετά τις 31 Δεκεμβρίου 1994 καθώς και τους χρήστες που επιτρέπεται να επωφελούνται από τις βασικές αυτές χρήσεις για ίδιο λογαριασμό. Η παραγωγή και η εισαγωγή επιτρέπονται μόνον εάν δεν υπάρχουν κατάλληλες εναλλακτικές λύσεις ή ανακυκλωμένοι χλωροφθοράνθρακες από κανένα από τα μέρη του πρωτοκόλλου.

Η Επιτροπή χορηγεί άδεια στους χρήστες που προσδιορίζονται σύμφωνα με το τρίτο εδάφιο και τους κοινοποιεί τη χρήση για την οποία τους χορηγείται άδεια, τις ουσίες τις οποίες επιτρέπεται να χρησιμοποιούν καθώς και την ποσότητα των ουσιών αυτών.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να παράγει χλωροφθοράνθρακες μετά τις 31 Δεκεμβρίου 1994 για να ανταποκρίνεται στην επιτρεπόμενη ζήτηση των χρήστων που προσδιορίζονται στο τρίτο εδάφιο. Η αρμόδια αρχή του οικείου κράτους μέλους κοινοποιεί προκαταβολικά στην Επιτροπή την πρόθεσή της να εκδώσει τέτοιες άδειες.

2. Με την επιφύλαξη των παραγράφον 8 έως 12, κάθε παραγωγός μεριμνά ώστε:

- κατά την περίοδο από 1ης Ιανουαρίου μέχρι 31 Δεκεμβρίου 1994, το υπολογιζόμενο επίπεδο της παραγωγής του σε άλλους πλήρως αλογονωμένους χλωροφθοράνθρακες να μην υπερβαίνει το 15 % του υπολογιζόμενου επιπέδου της παραγωγής του σε άλλους πλήρως αλογονωμένους χλωροφθοράνθρακες το 1989,

- να μην παράγει άλλους πλήρως αλογονωμένους χλωροφθοράνθρακες μετά τις 31 Δεκεμβρίου 1994.

Βάσει των προσδιοριζομένων από τα κράτη μέλη, η Επιτροπή, σύμφωνα με τη διαδικασία του άρθρου 16, εφαρμόζει τα κριτήρια της απόφασης IV/25 των μερών του πρωτοκόλλου του Μοντρεάλ, για να καθορίζει ετησίως τις τυχόν βασικές χρήσεις για τις οποίες η παραγωγή και η εισαγωγή halons μπορεί να επιτρέπονται στην Κοινότητα μετά τις 31 Δεκεμβρίου 1994 καθώς και τους χρήστες που επιτρέπεται να επωφελούνται από τις βασικές αυτές χρήσεις για ίδιο λογαριασμό. Η παραγωγή και η εισαγωγή επιτρέπονται μόνον εάν δεν υπάρχουν κατάλληλες εναλλακτικές λύσεις ή ανακυκλωμένοι halons από κανένα από τα μέρη του πρωτοκόλλου.

Η Επιτροπή χορηγεί άδεια στους χρήστες που προσδιορίζονται σύμφωνα με το δεύτερο εδάφιο και τους κοινοποιεί τη χρήση για την οποία τους χορηγείται άδεια, τις ουσίες τις οποίες επιτρέπεται να χρησιμοποιούν καθώς και την ποσότητα των ουσιών αυτών.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να παράγει halons μετά τις 31 Δεκεμβρίου 1994 για να ανταποκρίνεται στην επιτρεπόμενη ζήτηση των χρήστων που προσδιορίζονται στο δεύτερο εδάφιο. Η αρμόδια αρχή του οικείου κράτους μέλους κοινοποιεί προκαταβολικά στην Επιτροπή την πρόθεσή της να εκδώσει τέτοιες άδειες.

3. Με την επιφύλαξη των παραγράφων 8 έως 12, κάθε παραγωγός μεριμνά ώστε να μην παράγει halons μετά τις 31 Δεκεμβρίου 1993.

Βάσει των προσδιοριζομένων από τα κράτη μέλη, η Επιτροπή, σύμφωνα με τη διαδικασία του άρθρου 16, εφαρμόζει τα κριτήρια της απόφασης IV/25 των μερών του πρωτοκόλλου του Μοντρεάλ, για να καθορίζει ετησίως τις τυχόν βασικές χρήσεις για τις οποίες η παραγωγή και η εισαγωγή halons μπορεί να επιτρέπονται στην Κοινότητα μετά τις 31 Δεκεμβρίου 1993 καθώς και τους χρήστες που επιτρέπεται να επωφελούνται από τις βασικές αυτές χρήσεις για ίδιο λογαριασμό. Η παραγωγή και η εισαγωγή επιτρέπονται μόνον εάν δεν υπάρχουν κατάλληλες εναλλακτικές λύσεις ή ανακυκλωμένα halons από κανένα από τα μέρη του πρωτοκόλλου.

Η Επιτροπή χορηγεί άδεια στους χρήστες που προσδιορίζονται σύμφωνα με το δεύτερο εδάφιο και τους κοινοποιεί τη χρήση για την οποία τους χορηγείται άδεια, τις ουσίες τις οποίες επιτρέπεται να χρησιμοποιούν καθώς και την ποσότητα των ουσιών αυτών.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να παράγει halons μετά τις 31 Δεκεμβρίου 1993 για να ανταποκρίνεται στην επιτρεπόμενη ζήτηση των χρήστων που προσδιορίζονται στο δεύτερο εδάφιο. Η αρμόδια αρχή του οικείου κράτους μέλους κοινοποιεί προκαταβολικά στην Επιτροπή την πρόθεσή της να εκδώσει τέτοιες άδειες.

4. Με την επιφύλαξη των παραγράφων 8 έως 12, κάθε παραγωγός μεριμνά ώστε:

- κατά την περίοδο από 1ης Ιανουαρίου μέχρι 31 Δεκεμβρίου 1994, το υπολογιζόμενο επίπεδο της παραγωγής του σε τετραχλωράνθρακα να μην υπερβαίνει το 15 % του υπολογιζόμενου επιπέδου της παραγωγής του σε τετραχλωράνθρακα κατά το 1989,

- να μην παράγει τετραχλωράνθρακα μετά τις 31 Δεκεμβρίου 1994.

Βάσει των προσδιοριζομένων από τα κράτη μέλη, η Επιτροπή, με τη διαδικασία του άρθρου 16, εφαρμόζει τα κριτήρια της απόφασης IV/25 των μερών του πρωτοκόλλου του Μοντρεάλ, για να καθορίζει ετησίως τις τυχόν βασικές χρήσεις για τις οποίες η παραγωγή και η εισαγωγή τετραχλωράνθρακα μπορεί να επιτρέπονται στην Κοινότητα μετά τις 31 Δεκεμβρίου 1994 καθώς και τους χρήστες που επιτρέπεται να επωφελούνται από τις βασικές αυτές χρήσεις για ίδιο λογαριασμό. Η παραγωγή και η εισαγωγή επιτρέπονται μόνον εάν δεν υπάρχουν κατάλληλες εναλλακτικές λύσεις ή ανακυκλωμένος τετραχλωράνθρακας από κανένα από τα μέρη του πρωτοκόλλου.

Η Επιτροπή χορηγεί άδεια στους χρήστες που προσδιορίζονται σύμφωνα με το δεύτερο εδάφιο και τους κοινοποιεί τη χρήση για την οποία τους χορηγείται άδεια, τις ουσίες τις οποίες επιτρέπεται να χρησιμοποιούν καθώς και την ποσότητα των ουσιών αυτών.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να παράγει τετραχλωράνθρακα μετά τις 31 Δεκεμβρίου 1994 για να ανταποκρίνεται στην επιτρεπόμενη ζήτηση των χρήστων που προσδιορίζονται στο δεύτερο εδάφιο. Η αρμόδια αρχή του οικείου κράτους μέλους κοινοποιεί προκαταβολικά στην Επιτροπή την πρόθεσή της να εκδώσει τέτοιες άδειες.

5. Με την επιφύλαξη των παραγράφων 8 έως 12, κάθε παραγωγός μεριμνά ώστε:

- κατά την περίοδο από 1ης Ιανουαρίου μέχρι 31 Δεκεμβρίου 1994, και κατά το επόμενο δωδεκάμηνο, το υπολογιζόμενο επίπεδο της παραγωγής του σε 1,1,1-τριχλωροαιθάνιο να μην υπερβαίνει το 50 % του υπολογιζόμενου επιπέδου της παραγωγής του σε 1,1,1-τετραχλωροαιθάνιο το 1989,

- να μην παράγει 1,1,1-τετραχλωροαιθάνιο μετά τις 31 Δεκεμβρίου 1995.

Βάσει των προσδιοριζομένων από τα κράτη μέλη, η Επιτροπή, με τη διαδικασία του άρθρου 16, εφαρμόζει τα κριτήρια της απόφασης IV/25 των μερών του πρωτοκόλλου του Μοντρεάλ, για να καθορίζει ετησίως τις τυχόν βασικές χρήσεις για τις οποίες η παραγωγή και η εισαγωγή 1,1,1-τριχλωροαιθανίου μπορεί να επιτρέπονται στην Κοινότητα μετά τις 31 Δεκεμβρίου 1995 καθώς και τους χρήστες που επιτρέπεται να επωφελούνται από τις βασικές αυτές χρήσεις για ίδιο λογαριασμό. Η παραγωγή και η εισαγωγή επιτρέπονται μόνον εάν δεν υπάρχουν κατάλληλες εναλλακτικές λύσεις ή ανακυκλωμένο 1,1,1-τριχλωροαιθάνιο από κανένα από τα μέρη του πρωτοκόλλου.

Η Επιτροπή χορηγεί άδεια στους χρήστες που προσδιορίζονται σύμφωνα με το δεύτερο εδάφιο και τους κοινοποιεί τη χρήση για την οποία τους χορηγείται άδεια, τις ουσίες τις οποίες επιτρέπεται να χρησιμοποιούν καθώς και την ποσότητα των ουσιών αυτών.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να παράγει 1,1,1-τριχλωροαιθάνιο μετά τις 31 Δεκεμβρίου 1995 για να ανταποκρίνεται στην επιτρεπόμενη ζήτηση των χρήστων που προσδιορίζονται στο δεύτερο εδάφιο. Η αρμόδια αρχή του οικείου κράτους μέλους κοινοποιεί προκαταβολικά στην Επιτροπή την πρόθεσή της να εκδώσει τέτοιες άδειες.

6. Με την επιφύλαξη των παραγράφων 8 έως 12, κάθε παραγωγός μεριμνά ώστε:

- κατά την περίοδο από 1ης Ιανουαρίου μέχρι 31 Δεκεμβρίου 1995, και για κάθε μεταγνέστερο δωδεκάμηνο, το υπολογιζόμενο επίπεδο της παραγωγής του σε βρωμιούχο μεθύλιο να μην υπερβαίνει το υπολογιζόμενο επιπέδο της παραγωγής του σε βρωμιούχο μεθύλιο το 1991,

- κατά την περίοδο από 1ης Ιανουαρίου μέχρι 31 Δεκεμβρίου 1998, και για κάθε μεταγενέστερο δωδεκάμηνο, το υπολογιζόμενο επίπεδο της παραγωγής του σε βρωμιούχο μεθύλιο να μην υπερβαίνει το 75 % του υπολογιζόμενου επιπέδου της παραγωγής του σε βρωμιούχο μεθύλιο το 1991.

Το υπολογιζόμενο επίπεδο βρωμιούχου μεθυλίου που παράγει κάθε παραγωγός σύμφωνα με την παρούσα παράγραφο δεν περιλαμβάνει την ποσότητα που παράγει για εφαρμογές που αφορούν καραντίνα και το προ της αποστολής στάδιο.

7. Με την επιφύλαξη των παραγράφων 10 έως 12, κάθε παραγωγός μεριμνά ώστε να μην παράγει υδροβρωμοφθοράνθρακες μετά τις 31 Δεκεμβρίου 1995.

Βάσει των προσδιοριζομένων από τα κράτη μέλη, η Επιτροπή, με τη διαδικασία του άρθρου 16, εφαρμόζει τα κριτήρια της απόφασης IV/25 των μερών του πρωτοκόλλου του Μοντρεάλ, για να καθορίζει ετησίως τις τυχόν βασικές χρήσεις για τις οποίες η παραγωγή και η εισαγωγή υδροβρωμοφθορανθράκων μπορεί να επιτρέπονται στην Κοινότητα μετά τις 31 Δεκεμβρίου 1995 καθώς και τους χρήστες που επιτρέπεται να επωφελούνται από τις βασικές αυτές χρήσεις για ίδιο λογαριασμό. Η παραγωγή και η εισαγωγή επιτρέπονται μόνον εάν δεν υπάρχουν κατάλληλες εναλλακτικές λύσεις ή ανακυκλωμένοι υδροβρωμοφθοράνθρακες από κανένα από τα μέρη του πρωτοκόλλου.

Η Επιτροπή χορηγεί άδεια στους χρήστες που προσδιορίζονται σύμφωνα με το δεύτερο εδάφιο και τους κοινοποιεί τη χρήση για την οποία τους χορηγείται άδεια, τις ουσίες τις οποίες επιτρέπεται να χρησιμοποιούν καθώς και την ποσότητα των ουσιών αυτών.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να παράγει υδροβρωμοφθοράνθρακες μετά τις 31 Δεκεμβρίου 1995 για να ανταποκρίνεται στην επιτρεπόμενη ζήτηση των χρήστων που προσδιορίζονται στο δεύτερο εδάφιο. Η αρμόδια αρχή του οικείου κράτους μέλους κοινοποιεί προκαταβολικά στην Επιτροπή την πρόθεσή της να εκδώσει τέτοιες άδειες.

8. Εφόσον επιτρέπεται από το πρωτόκολλο, ένας παραγωγός μπορεί, με την άδεια της αρμόδιας αρχής του κράτους μέλους στο οποίο πραγματοποιείται η σχετική παραγωγή, να υπερβαίνει τα υπολογιζόμενα επίπεδα της παραγωγής του που ορίζονται στις παραγράφους 1 έως 6 ώστε να ικανοποιηθούν οι βασικές εγχώριες ανάγκες των μερών σύμφωνα με το άρθρο 5 του πρωτοκόλλου, εφόσον τα πρόσθετα υπολογιζόμενα επίπεδα παραγωγής του οικείου κράτους μέλους δεν υπερβαίνουν τα επίπεδα που επιτρέπονται για το σκοπό αυτό από τα άρθρα 2α ως 2ε και 2η του πρωτοκόλλου για τις σχετικές περιόδους. Η αρμόδια αρχή του οικείου κράτους μέλους κοινοποιεί εκ των προτέρων στην Επιτροπή την πρόθεσή της να εκδώσει τέτοιες άδειες.

9. Εφόσον επιτρέπεται από το πρωτόκολλο, ένας παραγωγός μπορεί, με την άδεια της αρμόδιας αρχής του κράτους μέλους στο οποίο πραγματοποιείται η σχετική παραγωγή, να υπερβαίνει τα υπολογιζόμενα επίπεδα παραγωγής του που ορίζονται στις παραγράφους 1 έως 5 και 7, ώστε να καλύπτει τις βασικές ανάγκες των μερών του πρωτοκόλλου, ύστερα από σχετική τους αίτηση. Η αρμόδια αρχή του οικείου κράτους μέλους κοινοποιεί εκ των προτέρων στην Επιτροπή την πρόθεσή της να εκδώσει τέτοιες άδειες.

10. Εφόσον επιτρέπεται από το πρωτόκολλο, ένας παραγωγός μπορεί, με την άδεια της αρμόδιας αρχής του κράτους μέλους στο οποίο πραγματοποιείται η σχετική παραγωγή, να υπερβαίνει τα υπολογιζόμενα επίπεδα της παραγωγής του που ορίζονται στις παραγράφους 1 έως 9 για λόγους εξορθολογισμού της βιομηχανικής παραγωγής στο οικείο κράτος μέλος, εφόσον τα υπολογιζόμενα επίπεδα παραγωγής του κράτους μέλους αυτού δεν υπερβαίνουν το σύνολο των υπολογιζόμενων επιπέδων παραγωγής των εγχώριων παραγωγών του τα οποία ορίζονται στις παραγράφους 1 έως 9 για τις σχετικές περιόδους. Η αρμόδια αρχή του οικείου κράτους μέλους κοινοποιεί εκ των προτέρων στην Επιτροπή την πρόθεσή της να εκδώσει τέτοιες άδειες.11. Εφόσον επιτρέπεται από το πρωτόκολλο, ένας παραγωγός μπορεί με την άδεια της Επιτροπής και σε συμφωνία με την αρμόδια αρχή του κράτους μέλους στο οποίο πραγματοποιείται η σχετική παραγωγή, να υπερβαίνει τα υπολογιζόμενα επίπεδα της παραγωγής του τα οποία επιτρέπονται βάσει των παραγράφων 1 έως 10 για λόγους εξορθολογισμού της βιομηχανικής παραγωγής μεταξύ κρατών μελών, εφόσον το σύνολο των υπολογιζόμενων επιπέδων παραγωγής των οικείων κρατών μελών δεν υπερβαίνει το σύνολο των υπολογιζόμενων επιπέδων παραγωγής των εγχώριων παραγωγών τους τα οποία ορίζονται στις παραγράφους 1 έως 10 για τις σχετικές περιόδους. Απαιτείται επίσης η συμφωνία της αρμόδιας αρχής του κράτους μέλους στο οποίο προβλέπεται να μειωθεί η παραγωγή.

12. Εφόσον επιτρέπεται από το πρωτόκολλο, ένας παραγωγός μπορεί, με την άδεια της Επιτροπής και σε συμφωνία, αφενός, με την αρμόδια του κράτους μέλους στο οποίο πραγματοποιείται η σχετική παραγωγή και, αφετέρου, με την κυβέρνηση του ενδιαφερόμενου τρίτου μέρους, να συνδυάζει τα υπολογιζόμενα επίπεδα της παραγωγής του τα οποία επιτρέπονται βάσει των παραγράφων 1 έως 11 με τα υπολογιζόμενα επίπεδα παραγωγής που επιτρέπονται σε παραγωγό τρίτου μέρους σύμφωνα με το πρωτόκολλο και την εθνική του νομοθεσία για λόγους εξορθολογισμού της βιομηχανικής παραγωγής με ένα τρίτο μέρος, εφόσον τα συνδυασμένα υπολογιζόμενα επίπεδα παραγωγής των δύο παραγωγών δεν υπερβαίνουν το σύνολο των υπολογιζόμενων επιπέδων παραγωγής που επιτρέπονται στον κοινοτικό παραγωγό βάσει των παραγράφων 1 έως 11 και των υπολογιζόμενων επιπέδων παραγωγής που επιτρέπονται στον παραγωγό του τρίτου μέρους βάσει του πρωτοκόλλου και της εθνικής του νομοθεσίας.

Άρθρο 4

Έλεγχος της προσφοράς ελεγχομένων ουσιών

1. Με την επιφύλαξη της παραγράφου 10, κάθε παραγωγός μεριμνά ώστε:

- το υπολογιζόμενο επίπεδο χλωροφθορανθράκων που διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι Δεκεμβρίου 1994, να μην υπερβαίνει το 15 % του υπολογιζόμενου επιπέδου χλωροφθορανθράκων που διέθεσε στην αγορά ή χρησιμοποίησε για λογαριασμό του το 1986,

- να μη διαθέτει στην αγορά ούτε να χρησιμοποιεί για λογαριασμό του χλωροφθοράνθρακες μετά τις 31 Δεκεμβρίου 1994.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να διαθέτει στην αγορά χλωροφθοράνθρακες μετά τις 31 Δεκεμβρίου 1994 προκειμένου να καλύπτει την επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφος 1.

2. Με την επιφύλαξη της παραγράφου 10, κάθε παραγωγός μεριμνά ώστε:

- το υπολογιζόμενο επίπεδο άλλων πλήρως αλογονωμένων χλωροφθορανθράκων που διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 1994 να μην υπερβαίνει το 15 % του υπολογιζόμενου επιπέδου των άλλων πλήρως αλογονωμένων χλωροφθορανθράκων που διέθεσε στην αγορά ή χρησιμοποίησε για λογαριασμό του το 1989,

- να μη διαθέτει στην αγορά ούτε να χρησιμοποιεί για λογαριασμό του άλλους πλήρως αλογονωμένους χλωροφθοράνθρακες μετά τις 31 Δεκεμβρίου 1994.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να διαθέτει στην αγορά άλλους πλήρως αλογονωμένους χλωροφθοράνθρακες μετά τις 31 Δεκεμβρίου 1994 προκειμένου να καλύπτει την επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφος 2.

3. Με την επιφύλαξη της παραγράφου 10, κάθε παραγωγός μεριμνά ώστε να μη διαθέτει στην αγορά ούτε χρησιμοποιεί για λογαριασμό του halons μετά τις 31 Δεκεμβρίου 1993.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να διαθέτει στην αγορά halons μετά τις 31 Δεκεμβρίου 1993 προκειμένου να καλύπτει την επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφος 3.

4. Με την επιφύλαξη της παραγράφου 10, κάθε παραγωγός μεριμνά ώστε:

- το υπολογιζόμενο επίπεδο τετραχλωράνθρακα που διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 1994, να μην υπερβαίνει το 15 % του υπολογιζόμενου επιπέδου τετραχλωράνθρακα που διέθεσε στην αγορά ή χρησιμοποίησε για λογαριασμό του το 1989,

- να μην διαθέτει στην αγορά ούτε να χρησιμοποιεί για λογαριασμό του τετραχλωράνθρακα μετά τις 31 Δεκεμβρίου 1994.

Η αρμόδια αρχή του κράτους μέλους στο οποίο πραγματοποιείται η σχετική παραγωγή μπορεί να επιτρέπει σε έναν παραγωγό να διαθέτει στην αγορά τετραχλωράνθρακα μετά τις 31 Δεκεμβρίου 1994 προκειμένου να ανταποκρίνεται στην επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφος 4.

5. Με την επιφύλαξη της παραγράφου 10, κάθε παραγωγός μεριμνά ώστε:

- το υπολογιζόμενο επίπεδο 1,1,1-τριχλωροαιθανίου που διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 1994 και κατά το επόμενο δωδεκάμηνο να μην υπερβαίνει το 50 % του υπολογιζόμενου επιπέδου 1,1,1-τριχλωροαιθανίου που διέθεσε στην αγορά ή χρησιμοποίησε για λογαριασμό του το 1989,

- να μη διαθέτει στην αγορά ούτε να χρησιμοποιεί για λογαριασμό του 1,1,1-τριχλωροαιθάνιο μετά τις 31 Δεκεμβρίου 1995.

Η αρμόδια αρχή του κράτους μέλους που πραγματοποιείται η σχετική παραγωγή μπορεί να επιτρέπει σε έναν παραγωγό να διαθέτει στην αγορά 1,1,1-τριχλωροαιθάνιο μετά τις 31 Δεκεμβρίου 1995 προκειμένου να καλύπτει την επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφος 5.

6. Με την επιφύλαξη της παραγράφου 10, κάθε παραγωγός μεριμνά ώστε:

- το υπολογιζόμενο επίπεδο βρωμιούχου μεθυλίου που διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 1995 να μην υπερβαίνει το υπολογιζόμενο επίπεδο βρωμιούχου μεθυλίου που διέθεσε στην αγορά ή χρησιμοποίησε για λογαριασμό του το 1991,

- το υπολογιζόμενο επίπεδο βρωμιούχου μεθυλίου που διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 1998 και για κάθε μεταγενέστερο δωδεκάμηνο μην υπερβαίνει το 75 % του υπολογιζόμενου επιπέδου βρωμιούχου μεθυλίου που διέθεσε στην αγορά ή χρησιμοποίησε για λογαριασμό του το 1991.

Το υπολογιζόμενο επίπεδο βρωμιούχου μεθυλίου που κάθε παραγωγός διαθέτει στην αγορά ή χρησιμοποιεί για λογαριασμό του σύμφωνα με την παρούσα παράγραφο δεν περιλαμβάνει τις ποσότητες τις οποίες διαθέτει στην αγορά ή χρησιμοποιεί για λογαριασμό του για εφαρμογές που αφορούν καραντίνα και το προ της αποστολής στάδιο.

7. Με την επιφύλαξη της παραγράφου 10, κάθε παραγωγός μεριμνά ώστε να μη διαθέτει στην αγορά ούτε να χρησιμοποιεί για λογαριασμό του υδροβωμοφθοράνθακες μετά τις 31 Δεκεμβρίου 1995.

Η αρμόδια αρχή του κράτους μέλους που πραγματοποιείται η σχετική παραγωγή μπορεί να επιτρέπει σε έναν παραγωγό να διαθέτει στην αγορά υδροβρωμοφθοράνθρακες μετά τις 31 Δεκεμβρίου 1994 προκειμένου να ανταποκρίνεται στην επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφος 7.

8. Με την επιφύλαξη της παραγράφου 10:

- το υπολογιζόμενο επίπεδο υδροχλωροφθορανθράκων που οι παραγωγοί ή εισαγωγείς διαθέτουν στην αγορά ή χρησιμοποιούν για λογαριασμό τους κατά την περίοδο από 1ης Ιανουαρίου μέχρι 31 Δεκεμβρίου 1995 και και για κάθε μεταγενέστερο δωδεκάμηνο δεν υπερβαίνει το άθροισμα:

- του 2,6 % του υπολογιζόμενου επιπέδου χλωροφθορανθράκων που οι παραγωγοί και εισαγωγείς διέθεσαν στην αγορά ή χρησιμοποίησαν για λογαριασμό τους το 1989 και

- του υπολογιζόμενου επιπέδου υδροχλωροφθορανθράκων που οι παραγωγοί και εισαγωγείς διέθεσαν στην αγορά ή χρησιμοποίησαν για λογαριασμό τους το 1989.

Για το σκοπό αυτό, η Επιτροπή σύμφωνα με τη διαδικασία του άρθρου 16, καθορίζει ποσόστωση για κάθε παραγωγό ή εισαγωγέα είτε όταν η συνολική ποσότητα που οι παραγωγοί και εισαγωγείς διέθεσαν στην αγορά ή χρησιμοποίησαν για λογαριασμό τους φθάσει το 80 % της ποσότητας που καθορίζεται από το άθροισμα το οποίο αναφέρεται ανωτέρω είτε το αργότερο έως την 1η Ιανουαρίου 2000, ανάλογα με το ποιο προηγείται,

- το υπολογιζόμενο επίπεδο υδροχλωροφθορανθράκων που παραγωγός ή εισαγωγέας διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 2004 και για κάθε μεταγενέστερο δωδεκάμηνο δεν υπερβαίνει το 65 % της καθορισμένης ποσόστωσης,

- το υπολογιζόμενο επίπεδο υδροχλωροφθορανθράκων που παραγωγός ή εισαγωγέας διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 2007 και για κάθε μεταγενέστερο δωδεκάμηνο δεν υπερβαίνει το 40 % της καθορισμένης ποσόστωσης,

- το υπολογιζόμενο επίπεδο υδροχλωροφθορανθράκων που παραγωγός ή εισαγωγέας διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 2010 και για κάθε μεταγενέστερο δωδεκάμηνο δεν υπερβαίνει το 20 % της καθορισμένης ποσόστωσης,

- το υπολογιζόμενο επίπεδο υδροχλωροφθορανθράκων που παραγωγός ή εισαγωγέας διαθέτει στην αγορά ή χρησιμοποιεί για λογαριασμό του κατά την περίοδο από 1ης Ιανουαρίου μέχρι 31 Δεκεμβρίου 2013 και για κάθε μεταγενέστερο δωδεκάμηνο δεν υπερβαίνει το 5 % της καθορισμένης ποσόστωσης,

- οι παραγωγοί ή εισαγωγείς δεν διαθέτουν στην αγορά ούτε χρησιμοποιούν για λογαριασμό τους υδροχλωροφθοράνθρακες μετά τις 31 Δεκεμβρίου 2014.

Η Επιτροπή, σύμφωνα με ττη διαδικασία που καθορίζεται στο άρθρο 16, μπορεί να αναθεωρεί τις καθορισμένες ποσοστώσεις για τους υδροχλωροφθοράνθρακες στο μέτρο που επιτρέπεται από τον παρόντα κανονισμό.

9. Οι τιμές που αναφέρονται στις παραγράφους 1 έως 7 εφαρμόζονται στις ποσότητες αχρησιμοποίητων ουσιών που ο παραγωγός διαθέτει στην αγορά ή χρησιμοποιεί για λογαριασμό του εντός της Κοινότητας.

Οι τιμές που αναφέρονται στην παράγραφο 8 εφαρμόζονται στις ποσότητες αχρησιμοποίητων ουσιών που ένας παραγωγός ή εισαγωγέας διαθέτει στην αγορά ή χρησιμοποιεί για λογαριασμό του εντός της Κοινότητας, οι οποίες έχουν παραχθεί ή εισαχθεί στην Κοινότητα.

10. Κάθε παραγωγός που έχει το δικαίωμα να διαθέτει στην αγορά ή να χρησιμοποιεί για λογαριασμό του ομάδα ουσιών οι οποίες αναφέρονται στο παρόν άρθρο μπορεί να μεταβιβάζει το δικαίωμά του αυτό για όλες ή μέρος των ποσοτήτων αυτής της ομάδας ουσιών που καθορίζονται σύμφωνα με το παρόν άρθρο σε οποιονδήποτε άλλον παραγωγό αυτής της ομάδας ουσιών εντός της Κοινότητας. Ο παραγωγός, ο οποίος αποκτά αυτό το δικαίωμα, απευθύνει αμέσως κοινοποίηση στην Επιτροπή. Η μεταβίβαση δικαιώματος διάθεσης στην αγορά ή χρήσης δεν συνεπάγεται πρόσθετο δικαίωμα παραγωγής.

Ύστερα από αίτηση του παραγωγού, η Επιτροπή μπορεί να λαμβάνει μέτρα για να ανταποκριθεί σε τυχόν ελλείψεις κατά την άσκηση του δικαιώματος του παραγωγού να διαθέτει στην αγορά ή να χρησιμοποιεί για λογαριασμό του υδροχλωροφθοράνθρακες, στο μέτρο που επιτρέπεται από το πρωτόκολλο.

Άρθρο 5

Έλεχγος της χρήσης υδροχλωροφθορανθράκων

1. Από την πρώτη ημέρα του έκτου μηνός μετά την έναρξη ισχύος του παρόντος κανονισμού, απαγορεύεται η χρήση υδροχλωροφθορανθράκων, εκτός αν χρησιμοποιούνται:

- ως διαλύτες,

- ως ψυκτικά μέσα,

- για την παραγωγή σκληρών μονωτικών αφρωδών υλικών και αφρωδών υλικών τύπου integral skin για εφαρμογές ασφαλείας,

- στο εργαστήριο, συμπεριλαμβανομένων των χρήσεων για την έρευνα και την ανάπτυξη,

- ως πρώτη ύλη για την παρασκευή άλλων χημικών και

- ως αέρια διακίνησης για αποστειρωτικές ουσίες σε κλειστά συστήματα.

2. Από την 1η Ιανουαρίου 1996, απαγορεύεται να χρησιμοποιούνται οι υδροχλωροφθοράνθρακες:

- ως διαλύτες σε εφαρμογές ανοικτού κυκλώματος, συμπεριλαμβανομένων ανοικτών συσκευών καθαρισμού και ανοικτών συστημάτων ξήρανσης χωρίς ψυχρό θάλαμο, ως συγκολλητικά μέσα και μέσα καθαρισμού τύπων όταν δεν χρησιμοποιούνται σε κλειστό εξοπλισμό, για μέσα καθορισμού σωληνώσεων, όταν δεν ανακτώνται οι υδροχλωροφθοράνθρακες, και σπρέυ, εκτός από τη χρήση τους ως διαλυτών για αντιδραστήρια στην εμφάνιση δακτυλικών αποτυπωμάτων επί πορωδών επιφανειών όπως το χαρτί, και εκτός από τη χρήση τους ως σταθεροποιητών για εκτυπωτές λέιζερ που έχουν κατασκευαστεί πριν από την 1η Ιανουαρίου 1996,

- σε εξοπλισμό παραγόμενο μετά τις 31 Δεκεμβρίου 1995 για τις ακόλουθες χρήσεις:

α) ως ψυκτικά μέσα σε ανοικτού κυκλώματος συστήματα άμεσης εξαέρωσης 7

β) ως ψυκτικά μέσα σε οικιακές ψυκτικές συσκευές και καταψύκτες 7

γ) σε κλιματισμό αυτοκινήτων 7

δ) σε κλιματισμό δημόσιων οδικών συγκοινωνιών.

3. Από την 1η Ιανουαρίου 1998, απαγορεύεται να χρησιμοποιούνται υδροχλωροφθοράνθρακες σε εξοπλισμό παραγόμενο μετά τις 31 Δεκεμβρίου 1997 για τις ακόλουθες χρήσεις:

- για κλιματισμό δημόσιων σιδηροδρομικών μεταφορών,

- ως αέρια διακίνησης για αποστειρωτικές ουσίες σε κλειστά συστήματα.

4. Από την 1η Ιανουαρίου 2000 απαγορεύεται να χρησιμοποιούνται υδροχλωροφθοράνθρακες σε εξοπλισμό παραγόμενο μετά τις 31 Δεκεμβρίου 1999 για τις ακόλουθες χρήσεις:

- ως ψυκτικά μέσα σε ψυκτικούς θαλάμους και αποθήκες δημόσιας και εμπορικής χρήσης,

- ως ψυκτικά μέσα για εγκαταστάσεις με ισχύ εισόδου ατράκτου 150 kW και άνω,

εκτός εάν κώδικες, κανονισμοί ασφαλείας ή άλλοι τέτοιοι περιορισμοί παρεμποδίζουν τη χρήση της αμμωνίας.

5. Η εισαγωγή, η θέση σε ελεύθερη κυκλοφορία και η διάθεση στην αγορά εξοπλισμού για τον οποίο ισχύουν περιορισμοί χρήσεως δυνάμει του παρόντος άρθρου απαγορεύονται από την ημερομηνία που τίθενται σε ισχύ αυτοί οι περιορισμοί χρήσεως. Δεν υπόκειται στην απαγόρευση αυτή ο εξοπλισμός που αποδεικνύεται ότι έχει κατασκευαστεί πριν από την ημερομηνία των εν λόγω περιορισμών χρήσεως.

6. Η Επιτροπή, σύμφωνα με τη διαδικασία που καθορίζεται στο άρθρο 16, μπορεί, με βάση την τεχνική πρόοδο, να πραγματοποιήσει προσθήκες ή να τροποποιήσει τον κατάλογο που περιλαμβάνεται στις παραγράφους 1 έως 4.

ΚΕΦΑΛΑΙΟ III ΕΜΠΟΡΙΚΟ ΚΑΘΕΣΤΩΣ

Άρθρο 6

Άδεια εισαγωγής από τρίτες χώρες

1. Για τη διάθεση σε ελεύθερη κυκλοφορία στην Κοινότητα, ή για την τελειοποίηση προς επανεξαγωγή ελεγχόμενων ουσιών, προσκομίζεται άδεια εισαγωγής, είτε οι ουσίες είναι αχρησιμοποίητες είτε ανακτηθείσες είτε ποιοτικώς αποκατασταθείσες. Η άδεια αυτή εκδίδεται από την Επιτροπή αφού διαπιστωθεί η τήρηση των άρθρων 6, 7, 8 και 12. Η Επιτροπή αποστέλλει αντίγραφο της άδειας αυτής στην αρμόδια αρχή του κράτους μέλους στο οποίο θα γίνει η εισαγωγή των σχετικών ουσιών. Για το σκοπό αυτό, κάθε κράτος μέλος ορίζει την αρμόδια αρχή του.

2. Η αίτηση άδειας περιλαμβάνει:

α) το όνομα και τη διεύθυνση του εισαγωγέα και του εξαγωγέα 7

β) τη χώρα εξαγωγής 7

γ) την περιγραφή καθεμιάς από τις ελεγχόμενες ουσίες, με:

- την εμπορική ονομασία,

- την κλάση και τον κωδικό ΣΟ,

- τη φύση της ουσίας (αχρησιμοποίητη, ανακτηθείσα ή ποιοτικώς αποκατασταθείσα),

- την ποσότητα της ουσίας σε χιλιόγραμμα 7

δ) τον σκοπό της προτεινόμενης εισαγωγής (καταστροφή με τεχνολογίες εγκεκριμένες από τα μέρη, ανακύκλωση, χρησιμοποίηση ως πρώτη ύλη ή άλλη χρήση της ελεγχόμενης ουσίας) 7

ε) τον τόπο και την ημερομηνία της προτεινόμενης εισαγωγής, εφόσον τα στοιχεία αυτά είναι γνωστά.

3. Η Επιτροπή μπορεί να απαιτεί πιστοποιητικό σχετικά με τη φύση των ουσιών που πρόκειται να εισαχθούν.

Άρθρο 7

Εισαγωγή ελεγχομένων ουσιών από τρίτες χώρες

1. Με την επιφύλαξη του άρθρου 4 παράγραφος 8 και εφόσον οι ουσίες προορίζονται για καταστροφή με τη βοήθεια τεχνολογίας εγκεκριμένης από τα μέρη ή για χρήση ως πρώτη ύλη κατά την παραγωγή άλλων χημικών ουσιών, ή για καραντίνα και για το προ της αποστολής στάδιο, η θέση σε ελεύθερη κυκλοφορία, στην Κοινότητα, ελεγχομένων ουσιών που εισάγονται από τρίτες χώρες υπόκειται σε ποσοτικούς περιορισμούς. Τα σχετικά ποσοτικά όρια καθορίζονται με τη διαδικασία του άρθρου 16.

2. Η Κοινότητα ανοίγει τις ποσοστώσεις που καθορίζονται στο παράρτημα II ή στο άρθρο 4 παράγραφος 8 και οι οποίες ισχύουν για κάθε δωδεκάμηνο που προβλέπεται στο εν λόγω παράρτημα ή στο άρθρο 4 παράγραφος 8 και τις χορηγεί σε επιχειρήσεις σύμφωνα με τη διαδικασία του άρθρου 16.

3. Η Επιτροπή μπορεί να τροποποιεί τις ποσοστώσεις του παραρτήματος II, σύμφωνα με τη διαδικασία του άρθρου 16.

4. Η Επιτροπή μπορεί να επιτρέπει την εισαγωγή, στην Κοινότητα, ελεγχόμενων ουσιών, επιπλέον των ποσοτήτων που προβλέπονται στο άρθρο 4 παράγραφος 8 και στο παράρτημα II, προκειμένου να αντιμετωπιστεί η επιτρεπόμενη ζήτηση των χρήστων που προσδιορίζονται σύμφωνα με το άρθρο 3 παράγραφοι 1 έως 5 και 7.

5. Η Επιτροπή μπορεί να επιτρέπει σε επιχειρήσεις να θέτουν σε ελεύθερη κυκλοφορία στην Κοινότητα ελεγχόμενες ουσίες που προορίζονται για καταστροφή βάσει τεχνολογίας εγκεκριμένης από τα μέρη, ή για χρήση ως πρώτη ύλη κατά την παραγωγή άλλων χημικών ουσιών, ή για καραντίνα και για το προ της αποστολής στάδιο, σύμφωνα με τη διαδικασία που ορίζεται στο άρθρο 16.

Άρθρο 8

Εισαγωγή ελεγχόμενων ουσιών από κράτη μη μέρη του πρωτοκόλλου

1. Απαγορεύεται η διάθεση σε ελεύθερη κυκλοφορία, στην Κοινότητα, αχρησιμοποίητων, ανακτηθέντων ή ποιοτικώς αποκατασταθέντων χλωροφθορανθράκων, άλλων πλήρως αλογονωμένων χλωροφθορανθράκων, halons, τετραχλωράνθρακα ή 1,1,1-τριχλωροαιθανίου που εισάγονται από κράτη μη μέρη του πρωτοκόλλου.

2. Ένα έτος μετά την ημερομηνία έναρξης ισχύος της δεύτερης τροποποίησης του πρωτοκόλλου, απαγορεύεται η διάθεση σε ελεύθερη κυκλοφορία, στην Κοινότητα, αχρησιμοποίητων, ανακτηθέντων ή ποιοτικώς αποκατασταθέντων υδροβρωμοφθορανθράκων που εισάγονται από κράτος μη μέρος του πρωτοκόλλου. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων την ημερομηνία έναρξης ισχύος της εν λόγω τροποποίησης.

Άρθρο 9

Εισαγωγή από κράτη μη μέρη του πρωτοκόλλου προϊόντων που περιέχουν ελεγχόμενες ουσίες

1. Με την επιφύλαξη της απόφασης που αναφέρεται στην παράγραφο 4, απαγορεύεται η διάθεση σε ελεύθερη κυκλοφορία, στην Κοινότητα, προϊόντων που περιέχουν χλωροφθοράνθρακες ή halons και εισάγονται από κράτος μη μέρος του πρωτοκόλλου.

2. Με την επιφύλαξη της απόφασης που αναφέρεται στην παράγραφο 4, απαγορεύεται η διάθεση σε ελεύθερη κυκλοφορία, στην Κοινότητα, προϊόντων που περιέχουν άλλους πλήρως αλογονωμένους χλωροφθοράνθρακες, τετραχλωράνθρακα ή 1,1,1-τριχλωροαιθάνιο και εισάγονται από κράτος μη μέρος του πρωτοκόλλου.

3. Με την επιφύλαξη της απόφασης που αναφέρεται στην παράγραφο 4, απαγορεύεται η διάθεση σε ελεύθερη κυκλοφορία, στην Κοινότητα, προϊόντων που περιέχουν υδροβρωμοφθοράνθρακες και εισάγονται από κράτος μη μέρος του πρωτοκόλλου.

4. Η Επιτροπή, σύμφωνα με τη διαδικασία του άρθρου 16, μπορεί να επιφέρει προσθήκες, διαγραφές ή τροποποιήσεις στον κατάλογο του παραρτήματος V, βάσει των καταλόγων που καταρτίζονται από τα μέρη.

Άρθρο 10

Εισαγωγή από κράτη μη μέρη του πρωτοκόλλου προϊόντων τα οποία παράγονται με ελεγχόμενες ουσίες

Με βάση την απόφαση των μερών και ύστερα από πρόταση της Επιτροπής, το Συμβούλιο θεσπίζει κανόνες για τη διάθεση σε ελεύθερη κυκλοφορία, στην Κοινότητα, προϊόντων τα οποία εισάγονται από κράτη μη μέρη του πρωτοκόλλου και τα οποία παράγονται με ελεγχόμενες ουσίες, οι οποίες μπορούν να αναγνωρισθούν θετικά ως τέτοιες, αλλά δεν περιέχουν αυτές τις ελεγχόμενες ουσίες. Η αναγνώριση των προϊόντων αυτών γίνεται βάσει της περιοδικής παροχής τεχνικών συμβουλών στα μέρη. Το Συμβούλιο αποφασίζει με ειδική πλειοψηφία.

Άρθρο 11

Εξαγωγές ελεγχομένων ουσιών προς κράτη μη μέρη του πρωτοκόλλου

1. Απαγορεύονται οι εξαγωγές από την Κοινότητα αχρησιμοποίητων, ανακτηθέντων ή ποιοτικώς αποκατασταθέντων χλωροφθορανθράκων, άλλων πλήρως αλογονωμένων χλωροφθορανθράκων, halons, τετραχλωράνθρακα ή 1,1,1-τριχλωροαιθανίου προς κράτος μη μέρος του πρωτοκόλλου.

2. Ένα έτος μετά την ημερομηνία που δημοσιεύεται στην Επίσημη Εφημερίδα των Ευρωπαϊκών Κοινοτήτων βάσει του άρθρου 8 παράγραφος 2, απαγορεύονται οι εξαγωγές από την Κοινότητα αχρησιμοποίητων, ανακτηθέντων ή ποιοτικώς αποκατασταθέντων υδροβρωμοφθορανθράκων προς κράτος μη μέρος του πρωτοκόλλου.

Άρθρο 12

Έκτακτη άδεια για εμπόριο με κράτη μη μέρη του πρωτοκόλλου

Κατά παρέκκλιση από το άρθρο 8, το άρθρο 9 παράγραφοι 1, 2 και 3 και το άρθρο 11, η Επιτροπή μπορεί να επιτρέπει το εμπόριο ελεγχόμενων ουσιών καθώς και προϊόντων που περιέχουν ή/και έχουν παραχθεί με μία ή περισσότερες απ'αυτές τις ουσίες, με οποιοδήποτε κράτος μη μέρους του πρωτοκόλλου, στο μέτρο που έχει διαπιστωθεί σε σύσκεψη των μερών ότι το εν λόγω κράτος μη μέρος του πρωτοκόλλου συμμορφώνεται πλήρως προς το άρθρο 2, τα άρθρα 2α έως 2ε, το άρθρο 2ζ και το άρθρο 4 του πρωτοκόλλου και εφόσον έχει υποβάλει τα σχετικά στοιχεία, όπως καθορίζεται στο άρθρο 7 του πρωτοκόλλου. Η Επιτροπή ενεργεί σύμφωνα με τη διαδικασία του άρθρου 16.

Άρθρο 13

Εμπόριο με εδάφη που δεν καλύπτονται από το πρωτόκολλο

1. Με την επιφύλαξη τυχόν αποφάσεων που λαμβάνονται σύμφωνα με την παράγραφο 2, τα άρθρα 8, 9 και 11 εφαρμόζονται κατά τον ίδιο τρόπο όπως και για όλα τα κράτη μη μέρη του πρωτοκόλλου σε όλα τα εδάφη που δεν καλύπτονται από το πρωτόκολλο.

2. Εάν οι αρχές ενός εδάφους που δεν καλύπτεται από το πρωτόκολλο τηρούν πλήρως το άρθρο 2, τα άρθρα 2α έως 2ε, το άρθρο 2ζ και το άρθρο 4 του πρωτοκόλλου και εφόσον έχουν υποβάλει τα σχετικά στοιχεία, όπως καθορίζεται στο άρθρο 7 του πρωτοκόλλου, η Επιτροπή μπορεί να αποφασίσει ότι, για το έδαφος αυτό, δεν εφαρμόζονται όλες ή ορισμένες από τις διατάξεις των άρθρων 8, 9 και 11.

Η Επιτροπή λαμβάνει την απόφασή της σύμφωνα με τη διαδικασία του άρθρου 16.

ΚΕΦΑΛΑΙΟ IV ΕΛΕΓΧΟΣ ΕΚΠΟΜΠΩΝ

Άρθρο 14

Ανάκτηση χρησιμοποιημένων ελεγχομένων ουσιών

Από την πρώτη ημέρα του τέταρτου μήνα μετά την έναρξη ισχύος του παρόντος κανονισμού, οι χλωροφθοράνθρακες, οι πλήρως αλογονωμένοι χλωροφθοράνθρακες, τα halons, ο τετραχλωράνθρακας, το 1,1,1-τριχλωροαιθάνιο, οι υδροβρωμοφθοράνθρακες και οι υδροχλωροφθοράνθρακες που περιέχονται σε:

- εμπορικές και βιομηχανικές ψυκτικές εγκαταστάσεις και συστήματα κλιματισμού,

- εξοπλισμό στον οποίο περιέχονται διαλύτες και

- συστήματα πυροπροστασίας,

ανακτώνται, εάν είναι πρακτικώς δυνατό, με σκοπό την καταστροφή τους μέσω τεχνολογιών εγκεκριμένων από τα μέρη ή μέσω οποια δήποτε άλλης περιβαλλοντικά αποδεκτής τεχνολογίας καταστροφής ή για την ανακύκλωση ή την ποιοτική αποκατάστασή τους κατά τη συντήρηση και διατήρηση του εξοπλισμού ή πριν από τη διάλυση ή τη διάθεση του εξοπλισμού. Τα κράτη μέλη μπορούν να καθορίζουν τις ελάχιστες απαιτήσεις όσον αφορά τα προσόντα του οικείου προσωπικού συντήρησης.

Η διάταξη αυτή ισχύει με την επιφύλαξη της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων (6) ή των μέτρων τα οποία λαμβάνουν τα κράτη μέλη για τη μεταφορά των διατάξεών της.

Πριν από τις 31 Δεκεμβρίου 1994, η Επιτροπή υποβάλει στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή των διατάξεων του παρόντος άρθρου από τα κράτη μέλη.

Άρθρο 15

Διαρροές ελεγχόμενων ουσιών

1. Από την πρώτη ημέρα του τέταρτου μήνα μετά την έναρξη ισχύος του παρόντος κανονισμού, λαμβάνεται κάθε πρακτικώς δυνατό προληπτικό μέτρο προκειμένου να αποφεύγονται διαρροές χλωροφθορανθράκων, άλλων πλήρως αλογονωμένων χλωροφθορανθράκων, halons, τετραχλωράνθρακα, 1,1,1-τριχλωροαιθανίου, υδροβρωμοφθορανθράκων και υδροχλωροφθορανθράκων από εμπορικούς και βιομηχανικούς εξοπλισμούς κλιματισμού και ψύξης, από συστήματα προστασίας κατά του πυρός, και από εξοπλισμό που περιέχει διαλύτες κατά την κατασκευή, την εγκατάσταση, τη λειτουργία και τη συντήρηση. Τα κράτη μέλη μπορούν να καθορίζουν τις ελάχιστες απαιτήσεις όσον αφορά τα προσόντα του οικείου προσωπικού συντήρησης.

2. Από την πρώτη ημέρα του τέταρτου μήνα μετά την έναρξη ισχύος του παρόντος κανονισμού, λαμβάνεται κάθε πρακτικώς δυνατό προληπτικό μέτρο προς αποφυγή διαρροών βρωμιούχου μεθυλίου από εγκαταστάσεις υποκαπνισμού και από εργασίες στις οποίες χρησιμοποιείται βρωμιούχο μεθύλιο. Τα κράτη μέλη μπορούν να καθορίζουν τις ελάχιστες απαιτήσεις όσον αφορά τα προσόντα του οικείου προσωπικού συντήρησης.

3. Από την πρώτη ημέρα του τέταρτου μήνα μετά την έναρξη ισχύος του παρόντος κανονισμού, λαμβάνεται κάθε πρακτικώς δυνατό προληπτικό μέτρο προς αποφυγή διαρροών ελεγχομένων ουσιών που χρησιμοποιούνται ως πρώτη ύλη για την παρασκευή άλλων χημικών.

4. Από την πρώτη ημέρα του τέταρτου μήνα μετά την έναρξη ισχύος του παρόντος κανονισμού, λαμβάνεται κάθε πρακτικώς δυνατό προληπτικό μέτρο προς αποφυγή διαρροών ελεγχομένων ουσιών που παράγονται ακουσίως κατά την παρασκευή άλλων χημικών.

ΚΕΦΑΛΑΙΟ V ΔΙΑΧΕΙΡΙΣΗ, ΑΝΑΚΟΙΝΩΣΗ ΣΤΟΙΧΕΙΩΝ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 16

Διαχείριση

Η Επιτροπή επικουρείται από επιτροπή που αποτελείται από αντιπροσώπους των κρατών μελών και προεδρεύεται από αντιπρόσωπο της Επιτροπής.

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της σχετικά με το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία η οποία προβλέπεται στο άρθρο 148 παράγραφος 2 της συνθήκης όσον αφορά τις αποφάσεις τις οποίες το Συμβούλιο καλείται να λάβει ύστερα από πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.

Η Επιτροπή θεσπίζει μέτρα τα οποία εφαρμόζονται αμέσως. Εάν όμως αυτά τα μέτρα δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Σ'αυτήν την περίπτωση, η Επιτροπή μπορεί να αναβάλει, επί ένα μήνα το πολύ από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή.

Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται στην τρίτη παράγραφο.

Άρθρο 17

Ανακοίνωση στοιχείων

1. α) Κάθε παραγωγός, εισαγωγέας και εξαγωγέας ελεγχόμενων ουσιών ανακοινώνει στην Επιτροπή, αποστέλλοντας αντίγραφο στην αρμόδια αρχή του ενδιαφερόμενου κράτους μέλους, πριν από τις 31 Μαρτίου κάθε έτους και αρχίζοντας από το 1995:

- τη συνολική παραγωγή του,

- την παραγωγή του για την αντιμετώπιση της επιτρεπόμενης ζήτησης των χρήστων που προσδιορίζονται όπως ορίζεται στο άρθρο 3 παράγραφοι 1 έως 5 και 7,

- οιαδήποτε αύξηση της παραγωγής του βάσει του άρθρου 3 παράγραφος 8 προς κάλυψη βασικών εγχώριων αναγκών των μερών βάσει του άρθρου 5 του πρωτοκόλλου,

- οιαδήποτε αύξηση της παραγωγής του βάσει του άρθρου 3 παράγραφος 9 προκειμένου να ικανοποιήσει οιαδήποτε ουσιαστική χρήση των μερών,

- οιαδήποτε αύξηση της παραγωγής του βάσει του άρθρου 3 παράγραφοι 10, 11 και 12, κατόπιν εγκεκριμένου εξορθολογισμού της βιομηχανικής παραγωγής,

- κάθε ποσότητα που ανακυκλώθηκε,

- κάθε ποσότητα που καταστράφηκε με τεχνολογίες που έχουν εγκριθεί από τα μέρη,

- τα αποθέματά του,

- τις ποσότητες εισαγομένων αχρησιμοποίητων ουσιών που τίθενται σε ελεύθερη κυκλοφορία στην Κοινότητα για κράτη μέρη και κράτη μη μέρη του πρωτοκόλλου χωριστά,

- τις εισαγωγές στην Κοινότητα για την αντιμετώπιση της επιτρεπόμενης ζήτησης των χρήστων που προσδιορίζονται βάσει του άρθρου 3 παράγραφοι 1 έως 5 και 7,

- τις εξαγωγές παραγόμενων ποσοτήτων από την Κοινότητα, για κράτη μέρη και κράτη μη μέρη του πρωτοκόλλου χωριστά,

- τις παραγόμενες ποσότητες που διατίθενται στην αγορά ή τις οποίες ο παραγωγός χρησιμοποιεί για λογαριασμό του εντός της Κοινότητας,

- τις ποσότητες που χρησιμοποιούνται ως πρώτη ύλη,

για καθεμία από τις ελεγχόμενες ουσίες, για την περίοδο από 1ης Ιανουαρίου μέχρι 31 Δεκεμβρίου του προηγουμένου έτους.

Παρά την ανωτέρω υποχρέωση, η ανακοίνωση που αναφέρεται στην παρούσα παράγραφο για την περίοδο από 1ης Ιανουαρίου μέχρι 31 Δεκεμβρίου 1993 πραγματοποιείται το αργότερο την τελευταία ημέρα του τέταρτου μήνα μετά την έναρξη ισχύος του παρόντος κανονισμού.

β) Για τους σκοπούς του άρθρου 4 παράγραφος 8, κάθε παραγωγός ή εισαγωγέας υδροχλωροφθορανθράκων ανακοινώνει στην Επιτροπή, αποστέλλοντας αντίγραφο στην αρμόδια αρχή του ενδιαφερόμενου κράτους μέλους, την τελευταία ημέρα του τριμήνου που ακολουθεί την έναρξη ισχύος του παρόντος κανονισμού, και την τελευταία ημέρα κάθε μεταγενέστερου τριμήνου:

- την παραγωγή του σε υδροχλωροφθοράνθρακες που διέθεσε στην αγορά ή που χρησιμοποίησε για λογαριασμό του εντός της Κοινότητας,

- τις εισαγωγές του σε υδροχλωροφθοράνθρακες εντός της Κοινότητας.

2. Πριν από τις 31 Μαρτίου κάθε έτους, και αρχίζοντας από το 1996 για τους χλωροφθοράνθρακες, τους άλλους πλήρως αλογονωμένους χλωροφθοράνθρακες, το halons και τον τετραχλωράνθρακα και από το 1997 για το 1,1,1-τριχλωροαιθάνιο και τους υδροβρωμοφθοράνθρακες, κάθε χρήστης που προσδιορίζεται σύμφωνα με το άρθρο 3 παράγραφοι 1 έως 5 και 7 ανακοινώνει στην Επιτροπή, αποστέλλοντας αντίγραφο στην αρμόδια αρχή των κρατών μελών όπου χρησιμοποιεί τις ουσίες αυτές, τη χρήση και τις ποσότητες των ουσιών αυτών που χρησιμοποίησε για τις οποίες έχει λάβει άδεια σύμφωνα με τις σχετικές παραγράφους του άρθρου 3.

3. Κάθε παραγωγός, εισαγωγέας και εξαγωγέας βρωμιούχου μεθυλίου κατά το 1991 ανακοινώνει στην Επιτροπή, αποστέλλοντας αντίγραφο στην αρμόδια αρχή του ενδιαφερόμενου κράτους μέλους, τα στοιχεία που αναφέρονται στην παράγραφο 1 για το εν λόγω έτος, το αργότερο την τελευταία ημέρα του τέταρτου μηνός μετά την έναρξη ισχύος του παρόντος κανονισμού. Κάθε παραγωγός, εισαγωγέας και εξαγωγέας πρέπει επιπλέον να προσδιορίζει τις ποσότητες για χρήσεις που αφορούν καραντίνα και το προ της αποστολής στάδιο.

4. Η Επιτροπή λαμβάνει τα κατάλληλα μέτρα για την προστασία του εμπιστευτικού χαρακτήρα των διαβιβαζόμενων στοιχείων.

Άρθρο 18 Επιθεώρηση

1. Κατά την εκτέλεση των καθηκόντων που της ανατίθενται με τον παρόντα κανονισμό, η Επιτροπή μπορεί να ζητά κάθε αναγκαία πληροφορία από τις κυβερνήσεις και τις αρμόδιες αρχές των κρατών μελών καθώς και από επιχειρήσεις.

2. Όταν η Επιτροπή ζητά πληροφορίες από μια επιχείρηση, διαβιβάζει ταυτόχρονα αντίγραφο της αίτησης στην αρμόδια αρχή του κράτους μέλους στο έδαφος του οποίου εδρεύει η επιχείρηση, καθώς και δήλωση των λόγων για τους οποίους ζητούνται οι πληροφορίες αυτές.

3. Οι αρμόδιες αρχές των κρατών μελών αναλαμβάνουν τη διενέργεια των ερευνών τις οποίες η Επιτροπή θεωρεί αναγκαίες βάσει του παρόντος κανονισμού.

4. Κατόπιν συμφωνίας μεταξύ της Επιτροπής και της αρμόδιας αρχής του κράτους μέλους στο έδαφος του οποίου πρόκειται να διενεργηθεί η έρευνα, οι υπάλληλοι της Επιτροπής επικουρούν τους υπαλλήλους της αρχής αυτής κατά την εκτέλεση των καθηκόντων τους.

5. Η Επιτροπή λαμβάνει τα κατάλληλα μέτρα για την προστασία του εμπιστευτικού χαρακτήρα των πληροφοριών που λαμβάνονται σύμφωνα με το παρόν άρθρο.

Άρθρο 19 Κυρώσεις

Κάθε κράτος μέλος ορίζει τις κυρώσεις που πρέπει να επιβάλλονται σε περίπτωση μη συμμόρφωσης με τις διατάξεις του παρόντος κανονισμού ή των εθνικών μέτρων που θεσπίζονται για την εφαρμογή του.

Άρθρο 20

1. Ο κανονισμός (ΕΟΚ) αριθ. 594/91 καταργείται.

2. Οι τυχόν παραπομπές που γίνονται στον κανονισμό ο οποίος καταργείται δυνάμει της παραγράφου 1 θεωρούνται ως παραπομπές στον παρόντα κανονισμό.

Άρθρο 21 Έναρξη ισχύος

Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 232 της 28. 8. 1993, σ. 6.

(2) ΕΕ αριθ. C 52 της 19. 2. 1994, σ. 8.

(3) Γνώμη του Ευρωπαϊκού Κοινοβουλίου της 8ης Φεβρουαρίου 1994 (ΕΕ αριθ. C 61 της 28. 2. 1994, σ. 114). Κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 67 της 14. 3. 1991, σ. 1.

(5) ΕΕ αριθ. L 405 της 31. 12. 1992, σ. 41.

(6) ΕΕ αριθ. L 194 της 25. 7. 1975, σ. 39. Οδηγία όπως τροποποιήθηκε από την οδηγία 91/156/ΕΟΚ (ΕΕ αριθ. L 78 της 26. 3. 1991, σ. 32) και από την οδηγία 91/692/ΕΟΚ (ΕΕ αριθ. L 377 της 31. 12. 1991, σ. 48).

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ποσοτικά όρια εισαγωγών από τρίτες χώρες (υπολογιζόμενα επίπεδα εκφραζόμενα σε τόνους)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

Συνολικά ποσοτικά όρια σύμφωνα με τα οποία οι παραγωγοί και εισαγωγείς υδροχλωροφθορανθράκων στην Κοινότητα μπορούν να πραγματοποιούν τη διάθεση στην αγορά ή τη χρήση για λογαριασμό τους

>ΘΕΣΗ ΠΗΝΑΚΑ>

ΠΑΡΑΡΤΗΜΑ V

Κωδικοί συνδυασμένης ονοματολογίας (ΣΟ) προϊόντων που περιέχουν ελεγχόμενες ουσίες (1)

1. Συσκευές κλιματισμού αυτοκινήτων και φορτηγών >ΘΕΣΗ ΠΗΝΑΚΑ>

2. Οικιακές και επαγγελματικές ψυκτικές και κλιματιστικές συσκευές - αντλίες θερμότητας

Ψυγεία:

>ΘΕΣΗ ΠΗΝΑΚΑ>

Καταψύκτες:

>ΘΕΣΗ ΠΗΝΑΚΑ>

Αφυγραντήρες:

>ΘΕΣΗ ΠΗΝΑΚΑ>

Ψύκτες για νερό:

>ΘΕΣΗ ΠΗΝΑΚΑ>

Παγομηχανές:

>ΘΕΣΗ ΠΗΝΑΚΑ>

Κλιματιστικές συσκευές και αντλίες θερμότητας:

>ΘΕΣΗ ΠΗΝΑΚΑ>

3. Προϊόντα με αερολύματα (αεροσόλ), εκτός από τα ιατρικά αερολύματα

Είδη διατροφής:

>ΘΕΣΗ ΠΗΝΑΚΑ>

Χρώματα και βερνίκια, παρασκευασμένα υδατοπιγμέντα και βαφές:

>ΘΕΣΗ ΠΗΝΑΚΑ>

Σκευάσματα αρωματοποιίας, καλλυντικά και προϊόντα περιποίησης του σώματος:

>ΘΕΣΗ ΠΗΝΑΚΑ>

Τασιενεργά παρασκευάσματα:

>ΘΕΣΗ ΠΗΝΑΚΑ>

Λιπαντικά παρασκευάσματα:

>ΘΕΣΗ ΠΗΝΑΚΑ>

Προϊόντα οικοκυρικής χρήσεως:

>ΘΕΣΗ ΠΗΝΑΚΑ>

Είδη από εύφλεκτα υλικά:

>ΘΕΣΗ ΠΗΝΑΚΑ>

Εντομοκτόνα, ποντικοφάρμακα, μυκητοκτόνα, ζιζανιοκτόνα κ.λπ.:

>ΘΕΣΗ ΠΗΝΑΚΑ>

Προϊόντα για κολάρισμα, φινίρισμα κ.λπ.:

>ΘΕΣΗ ΠΗΝΑΚΑ>

Σύνθετοι οργανικοί διαλύτες κ.λπ.:

>ΘΕΣΗ ΠΗΝΑΚΑ>

Παρασκευασμένα υγρά για την αφαίρεση πάγου από επιφάνειες:

>ΘΕΣΗ ΠΗΝΑΚΑ>

Προϊόντα χημικών και συναφών βιομηχανιών:

>ΘΕΣΗ ΠΗΝΑΚΑ>

Σιλικόνες σε πρωτογενή μορφή:

>ΘΕΣΗ ΠΗΝΑΚΑ>

Όπλα:

>ΘΕΣΗ ΠΗΝΑΚΑ>

4. Φορητοί πυροσβεστήρες

>ΘΕΣΗ ΠΗΝΑΚΑ>

5. Μονωτικές σανίδες και πλάκες και προστατευτικά περιβλήματα σωλήνων

>ΘΕΣΗ ΠΗΝΑΚΑ>

6. Προπολυμερή

>ΘΕΣΗ ΠΗΝΑΚΑ>

(1) Δίνονται για την καθοδήγηση των τελωνειακών αρχών των κρατών μελών.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. Εισαγωγή

1. Στις 3 Αυγούστου 1993, η Επιτροπή υπέβαλε μια πρόταση κανονισμού του Συμβουλίου για τις ουσίες που καταστρέφουν τη στιβάδα του όζοντος 7 η πρόταση αυτή βασίζεται στα άρθρα 113 και 130 Σ της συνθήκης (1).

2. Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους στις 9 Φεβρουαρίου 1994 (2) και στις 21 Δεκεμβρίου 1994 (3), αντίστοιχα.

Ύστερα από τις γνώμες αυτές, η Επιτροπή υπέβαλε τροποποιημένη πρόταση στις 24 Μαρτίου 1994 (4).

3. Στις 27 Ιουλίου 1994, το Συμβούλιο καθόρισε κοινή θέση σύμφωνα με το άρθρο 189 Γ της συνθήκης, βάσει του άρθρου 130 Σ παράγραφος 1 της συνθήκης.

II. Σκόπος του κανονισμού

Ο κανονισμός αυτός αποσκοπεί στη συμπλήρωση και τη συστηματοποίηση της κοινοτικής νομοθεσίας στον τομέα αυτόν, εισάγοντας ιδίως τις διατάξεις που απαιτούνται για να εξασφαλιστεί η τήρηση των δεσμεύσεων που ανέλαβαν τα μέρη του πρωτοκόλλου του Μοντρεάλ βάσει της δεύτερης τροπολογίας του (τροπολογία της Κοπεγχάγης), καθώς και διατάξεις για την ανάκτηση και την αποφυγή διαρροής των ελεγχόμενων ουσιών. Τα στοιχεία αυτά ενσωματώνονται σε ένα ενιαίο κείμενο, μαζί με τον ισχύοντα κανονισμό (ΕΟΚ) αριθ. 594/91 όπως τροποποιήθηκε από τον κανονισμό (ΕΟΚ) αριθ. 3952/92 ο οποίος καταργείται.

III. Ανάλυση της κοινής θέσης

1. Γενικές παρατηρήσεις

Σύμφωνα με την προδευτική στάση που τηρεί μονίμως στον τομέα αυτόν, το Συμβούλιο αποφάσισε να θεσπίσει προδιαγραφές αυστηρότερες από τις προδιαγραφές της τροπολογίας της Κοπεγχάνης - ιδίως όσον αφορά τους CFC, τους HCFC και το βρωμιούχο μεθύλιο -, επιδιώκοντας παράλληλα να διασφαλίσει, στο μέτρο του δυνατού, την ανταγωνιστική θέση της κοινοτικής βιομηχανίας.

2. Ειδικές παρατηρήσεις

(Οι παραπομπές αναφέρονται στο κείμενο της κοινής θέσης.)

2.1 Αλλαγές τις οποίες επέφερε το Συμβούλιο στην τροποποιημένη πρόταση της Επιτροπής

Η Επιτροπή δέχθηκε όλες τις αλλαγές που επέφερε το Συμβούλιο στην τροποποιημένη της πρόταση.

Οι κυριότερες αλλαγές είναι οι εξής:

α) Νομική βάση

Το Συμβούλιο έκρινε ότι, δεδομένου ότι ο κύριος στόχος του παρόντος κανονισμού είναι η προστασία του περιβάλλοντος και σύμφωνα με τους προηγούμενους σχετικούς κανονισμούς, η μόνη νομική βάση πρέπει να είναι το άρθρο 130 Σ παράγραφος 1 της συνθήκης.

β) Βασικές χρήσεις (άρθρο 3 παράγραφοι 1, 2, 3, 4, 5 και 7)

Συμφωνήθηκε ότι η Επιτροπή πρέπει να χορηγεί άδειες στους χρήστες και όχι στους παραγωγούς, όσον αφορά τις βασικές χρήσεις των ελεγχόμενων ουσιών, ενώ οι παραγωγοί θα μπορούν, ύστερα από προηγούμενη ειδοποίηση της Επιτροπής, να λαμβάνουν άδεια από τα κράτη μέλη για την παραγωγή των ουσιών αυτών προκειμένου να καλύπτουν την επιτρεπόμενη ζήτηση των χρήστων.

Το Συμβούλιο πιστεύει ότι το σύστημα αυτό είναι ταυτόχρονα πιο ρεαλιστικό, πιο δίκαιο και πιο ευέλικτο από το μέχρι σήμερα ισχύον.

γ) Βρωμιούχο μεθύλιο (άρθρο 3 παράγραφος 6 και άρθρο 4 παράγραφος 6)

Λόγω της αναγνωρισμένης ανάγκης να μελετηθούν περαιτέρω οι επιπτώσεις της ουσίας αυτής και λόγω της δυσκολίας να αντικατασταθεί σε ορισμένες περιπτώσεις, το Συμβούλιο συμφώνησε να αναβάλει την κατά 25 % μείωση της χρήσης και της παραγωγής της μέχρι το 1998 και να εξαιρέσει, σύμφωνα με την τροπολογία της Κοπεγχάγης, τις εφαρμογές που αφορούν καραντίνα και επεξεργασία πριν τη μεταφορά.

δ) HCFC (άρθρο 4 παράγραφος 8 και άρθρο 5)

Το Συμβούλιο αύξησε ελαφρά, από το προτεινόμενο 2,5 % σε 2,6 %, το ποσοστό παραγωγής CFC που πρέπει να λαμβάνεται υπόψη για τον καθορισμό του ανώτατου ορίου για τις ουσίες αυτές 7 ωστόσο, το ποσοστό αυτό είναι χαμηλότερο από το ποσοστό 3,1 % που είχε συμφωνηθεί στην τροπολογία της Κοπεγχάνης. Επίσης, το Συμβούλιο τροποποίησε το χρονοδιάγραμμα μείωσης της χρήσης και εμπορίας των HCFC, ενώ διατήρησε την ημερομηνία που είχε προτείνει η Επιτροπή για την πλήρη απαγόρευσή τους. Πάντως, το χρονοδιάγραμμα αυτό είναι αυστηρότερο από το χρονοδιάγραμμα που συμφωνήθηκε στην Κοπεγχάγη.

Σκοπός των μεταβολών αυτών, που επιτρέπουν λιγότερη απότομη μείωση κατά την πρώτη φάση, είναι να μην τεθεί σε υπερβολικά δυσμενή μοίρα η οικεία βιομηχανία η οποία, σε ορισμένες περιπτώσεις, έχει πραγματοποιήσει σημαντικές επενδύσεις για την παραγωγή HCFC ως λιγότερο επικίνδυνων υποκατάστατων των CFC.

Εξάλλου, ορίστηκαν με μεγαλύτερη ακρίβεια οι χρήσεις των HCFC που θα απαγορευθούν, οι δε ημερομηνίες απαγόρευσης διαφοροποιήθηκαν, προκειμένου να ληφθεί υπόψη η ύπαρξη όντως αποτελεσματικών υποκατάστατων. Ο κατάλογος των επιτρεπόμενων χρήσεων θα αναθεωρείται με τη διαδικασία επιτροπής.

ε) Εισαγωγές από τρίτες χώρες (άρθρο 6)

Οι διατάξεις που προτάθηκαν στο άρθρο αυτό έγιναν αυστηρότερες ώστε να καλύπτουν και εισαγωγές για ενεργητική τελειοποίηση και να παρέχουν τη δυνατότητα για περαιτέρω ελέγχους και περιορισμούς των εισαγωγών.

στ) Διαρροές (άρθρο 15)

Το άρθρο αυτό συμπληρώθηκε ώστε να ληφθούν υπόψη οι διαρροές βρωμιούχου μεθυλίου και ελεγχόμενων ουσιών που χρησιμοποιούνται ως ζωοτροφές ή που παράγονται κατά την παρασκευή άλλων χημικών ουσιών.

ζ) Ανακοίνωση στοιχείων (άρθρο 17)

Το άρθρο αυτό συμπληρώθηκε με απαιτήσεις για τις βασικές χρήσεις.

2.2 Τροπολογίες του Ευρωπαϊκού Κοινοβουλίου που ενσωματώθηκαν στην τροποποιημένη πρόταση της Επιτροπής και την κοινή θέση

Όλες οι τροπολογίες που πρότεινε το Ευρωπαϊκό Κοινοβούλιο και έγιναν δεκτές στην τροποποιημένη πρόταση της Επιτροπής ενσωματώθηκαν στην κοινή θέση.

- Άρθρο 3 παράγραφοι 1, 2, 3, 4, 5 και 7 (τροπολογίες 3, 4, 5, 6, 9 και 11)

Η τροπολογία αυτή έγινε κατ' ουσίαν δεκτή, αλλά με διαφορετική διατύπωση. Συγκεκριμένα, η παραγωγή για βασικές χρήσεις θα επιτρέπεται μόνον όταν δεν υπάρχουν εναλλακτικές ή ανακυκλωμένες ουσίες από οποιοδήποτε μέρος του πρωτοκόλλου (αντί σε οποιοδήποτε μέρος). Όντως, η διατύπωση που πρότεινε το Ευρωπαϊκό Κοινοβούλιο θα οδηγούσε σε απαγόρευση της παραγωγής σε ένα κράτος μέλος ακόμα και όταν άλλα μέρη, μολονότι διαθέτουν εναλλακτικές ή ανακυκλωμένες ουσίες, δεν επιθυμούν να τις εξάγουν στο κράτος μέλος αυτό - πράγμα που θα συνιστούσε σαφώς άδικη κατάσταση.

- Άρθρο 4 παράγραφοι 1, 2, 3, 4, 5 και 7 (τροπολογίες 16, 17, 18, 19, 22 και 24)

Οι τροπολογίες αυτές έγιναν κατ' ουσίαν δεκτές με παραπομπή στις σχετικές παραγράφους του άρθρου 3 το οποίο προβλέπει ετήσια αναθεώρηση των βασικών χρήσεων.

- Άρθρο 14 παράγραφος 3 (τροπολογία 32)

Το Συμβούλιο αποδέχθηκε την τροπολογία αυτή.

2.3 Τροπολογίες του Ευρωπαϊκού Κοινοβουλίου τις οποίες δεν αποδέχθηκε η Επιτροπή

(Η σειρά των τροπολογιών ακολουθεί τη σειρά της γνώμης του Κοινοβουλίου στην ΕΕ αριθ. C 61 της 28ης Φεβρουαρίου 1994).

- Τροπολογία 1

Η τροπολογία αυτή δεν έγινε δεκτή διότι δεν ανταποκρίνεται στο περιεχόμενο του άρθρου για τους HCFC (στο οποίο ρυθμίζονται μόνον η προσφορά και η χρήση των HCFC).

- Τροπολογία 2

Η αιτιολογική παράγραφος την οποία αφορά η τροπολογία αυτή διαγράφηκε ως περιττή.

- Τροπολογίες 7, 8, 20 και 21

Το Συμβούλιο προτίμησε να ακολουθήσει την πρόταση της Επιτροπής και την τροπολογία της Κοπεγχάνης.

- Τροπολογίες 10, 23, 28 (εν μέρει) και 29 (εν μέρει)

Οι διατάξεις που αποφάσισε το Συμβούλιο σχετικά με το βρωμιούχο μεθύλιο είναι ήδη σημαντικά αυστηρότερες σε σχέση με την πρόταση της Επιτροπής και την τροπολογία της Κοπεγχάνης, η οποία προβλέπει τη δυνατότητα μείωσης μόνον κατά 25 % την 1η Ιανουαρίου 2000. Η ολική απαγόρευση κατά την ημερομηνία αυτή κρίνεται, προς το παρόν, μη ρεαλιστική, αλλά το θέμα εξετάζεται ακόμη [παράβαλε σημείο 2.1.γ) παραπάνω].

- Τροπολογίες 33, 25, 34, 28 (εν μέρει) και 29 (εν μέρει)

Όσον αφορά τη θέση του Συμβουλίου για τους HCFC, παράβαλε σημείο 2.1.δ) παραπάνω.

- Τροπολογίες 13, 14 και 15

Το Συμβούλιο έκρινε σκόπιμο να διατηρήσει τις διατάξεις αυτές που περιέχονται στον κανονισμό (ΕΟΚ) αριθ. 594/91.

- Τροπολογία 47

Το Συμβούλιο προτίμησε να χρησιμοποιήσει γενικότερη διατύπωση.

- Τροπολογία 26

Το Συμβούλιο προτίμησε να διατηρήσει κάποια ευελιξία, όπως προβλέπεται και στην πρόταση της Επιτροπής.

- Τροπολογία 59

Το Συμβούλιο προτίμησε, προς το παρόν, να μην περιλάβει ρητώς τις θαλάσσιες ψυκτικές δεξαμενές.

- Τροπολογία 27

Το Συμβούλιο προτίμησε μια λιγότερο συστηρή διάταξη [παράβαλε σημείο 2.1.δ) παραπάνω].

- Τροπολογία 30

Το Συμβούλιο προτίμησε να διατηρήσει τη διατύπωση της Επιτροπής.

- Τροπολογία 31

Το Συμβούλιο έκρινε δίκαιο να διατηρήσει, στο πλαίσιο της διαδικασίας επιτροπής, τη δυνατότητα εμπορίου με εδάφη όπως η Ταϊβάν, τα οποία τηρούν τις σχετικές διατάξεις του πρωτοκόλλου χωρίς όμως να μπορούν να καταστούν μέρη λόγω της ιδιάζουσας διεθνούς τους κατάστασης.

- Τροπολογία 60

Το Συμβούλιο έκρινε ότι τόσο λεπτομερείς απαιτήσεις δεν είναι ρεαλιστικές στην παρούσα φάση.

- Τροπολογία 61

Το Συμβούλιο δέχθηκε την τροπολογία αυτή με λιγότερο περιοριστική μορφή - δεν επιβάλλονται αλλά ενθαρρύνονται στοιχειώδεις απαιτήσεις προσόντων του τεχνικού προσωπικού - και επεκτείνοντάς την στην ανάκτηση των ελεγχόμενων ουσιών (άρθρο 14).

(1) ΕΕ αριθ. C 232 της 28. 8. 1993, σ. 6.

(2) ΕΕ αριθ. C 61 της 28. 2. 1994, σ. 114.

(3) ΕΕ αριθ. C 52 της 19. 2. 1994, σ. 8.

(4) ΕΕ αριθ. C 109 της 19. 4. 1994, σ. 11.